

*Koor on* ***mõnus seltskond****, kus inimestel on sarnased huvid ja koos on palju erinevate eluvaldkondade esindajaid.*

***Tallinna Rahvaülikooli***

***SEGAKOOR***

*otsib särasilmseid muusikahuvilisi kooriliikmeid!*

***Kas teadsid, et eestlaste kõige suurmaks hobiks on koorilaul?***

*Kooris laulmine annab lisaks positiivsetele emotsioonidele suure suraka adrenaliini ja hulganisti toredaid uusi sõpru.*

Tallinna Rahvaülikool loob oma kooli **segakoori!**

Tule ja ühine kooriga, kui sul on suur soov laulda, leida mõttekaaslasi ja uusi sõpru!

Kui üksi on kõhe tulla, võta sõber ühes!

Tallinna Rahvaülikooli Segakoori hakkab juhtima

noor särav dirigent **Killu Rikker.**

Killu on lõpetanud **Eesti Muusika- ja Teatriakadeemias kooridirigeerimise magistriõppe** Ants Üleoja juures. Ta on olnud TTÜ Inseneride Meeskoori, Haapsalu Meeskoori, Virumaa Poistekoori abidirigent, TLÜ Naiskoori peadirigent, Viljandimaa Kammerkoori külalisdirigent. Ta on töötanud hääleseadja, koormeistri, muusikaõpetajana, samuti olnud mitmetel maakondlikel laulupidudel ühendkooride dirigent ja kontsertidel kunstiline juht. XIV kammerkooride festivalil pärjas rahvusvaheline žürii Killut **B-kategooria parima dirigendi preemiaga!**

Ettelaulmised toimuvad **18. veebruaril** algusega **kell 17.30 Vene tn 6.**  Registreerimine ettelaulmisele tel: 644 1149 või katrievelin@kultuur.ee

*Kooris laulmine on*

***parimas mõttes sõltuvus.***

*See on Sinu puhkus igapäevaelu stressist ja töömuredest vabanemiseks!*